Меѓународна потрага по Асанџ
Британските медиуми известуваат дека властите знаат дека Асанџ се крие во јужноисточниот дел на земјата
Интерпол издаде „црвена белешка“ за Асанџ, кој во Шведска се бара поради обвинување за силување и сексуална злоупотреба Во тек е меѓународна потрага по основачот на Интернет-страницата Викиликс, кој наводно е во Британија. Во исто време, заоструваат реакциите на државници – од Русија до Австралија – за тајните информации објавени на страницата. Британските медиуми известуваат дека властите знаат дека Асанџ се крие во јужноисточниот дел на Британија. 39-годишниот Австралиец наводно дал телефонски број и адреса кога пристигнал во земјата во октомври. Доверливите американски дипломатски телеграми што протекоа на контроверзната страница на Асанџ открија директни и нималку ласкави гледишта за светските лидери, што иритираше политичари ширум светот. Таен меморандум што навидум потекнал од американската амбасада во Москва наведува дека Русија е толку корумпирана што практично е „мафијашка држава“. Телеграмата се осврнува на Москва како на „клептократија“, со Кремљ и премиерот Владимир Путин во самиот центар. Путин во интервју за Си-Ен-Ен реагираше дека САД не треба да се мешаат во внатрешните работи на Русија. Интерпол издаде „црвена белешка“ за Асанџ, кој во Шведска се бара поради обвинување за силување и сексуална злоупотреба.